হে বাতায়ন!

আমাদের মাঝে তুমি গড়ে দিয়েছ ভালবাসার সেতুবন্ধন।

কত অজানা অচেনাকে অতি সহজে করে দিয়েছ আপন।

টেকনাফ থেকে তেঁতুলিয়া, দিয়েছ তুমি জাল বুনিয়া,

তোমাতে যুক্ত হতে পেরে মনে জাগছে শিহরণ।

বিশ্বব্যাপী করোনাভাইরাসে দিয়েছে যখন হানা,

ঘর থেকে বের হওয়া নিরাপদ নয়, সবাই করছে মানা।

বিদ্যা শিক্ষার কারখানা সব হয়ে আছে বন্ধ,

দেখতে পাব কি আর শিক্ষাঙ্গনের কোলাহল,  মনে লাগছে দ্বন্দ্ব।

শিক্ষার্থীদের লেখা পড়ায় হচ্ছে অপুরণীয় ক্ষতি,

সেই ক্ষতি পুষিয়ে নিতে আইসিটি প্রেমিরা,

কাজ করছেন দিবা রাত্রি।

হে বাতায়ন!

তোমার অনুপ্রেরণা কাজে লাগিয়ে হয়েছেন যারা শ্রেষ্ঠ,

অনলাইন ভিত্তিক পাঠদানে তারা রয়েছেন সচেষ্ট।

এম্বাসেডর,  সেরা নেতৃত্ব, উদ্ভাবক, সেরা কনটেন্ট নির্মাতা,

তোমার তরে সকলেই আজ একই সূত্রে গাঁথা।

বাতায়ন, তোমার বিশাল পরিবারে আমি  এক নগণ্য,

হে মোর প্রাণের বাতায়ন,

শুভ কামনা তোমার জন্য।